# Inspiration4

Inspiration4 (estilitzat com Inspirati④n) fou una missió espacial que va operar SpaceX per al Director General de l'empresa Shift4 Payments, Jared Isaacman. Es va enlairar el 16 de setembre de 2021, a les 00:02:56 UTC des del Complex de llançament 39A del Kennedy Space Center, amb un vehicle de llançament Falcon 9, col·locant la càpsula Dragon en una òrbita terrestre baixa i va acabar el 18 de setembre de 2021 a les 23:06:49 UTC.
La missió va ser el primer vol espacial orbital sense cap astronauta professional a bord, i formava part d'una campanya de conscienciació per a l'Hospital de Nens St. Jude de Memphis, Tennessee. Hi havia quatre tripulants: Hayley Arceneaux, Christopher Sembroski, Sian Proctor, i el mateix Isaacman, que van passar tres dies en òrbita amb el Crew Dragon Resilience, que s'havia modificat amb una finestra en forma de cúpula especialment per a aquest vol, substituint l'escotilla d'ancoratge. Els quatre tripulants representaven els quatre valors que promovia la missió: lideratge, esperança, generositat i prosperitat.
Va coincidir amb el 55è aniversari del vol del Gemini 11 el setembre de 1966, que va tenir un apogeu aproximat de 1368 km, i va ser l'òrbita terrestre més alta que s'havia aconseguit amb un vol tripulat. El vol de l'Inspiration4 va arribar a una alçada aproximada de 585 km, la més alta aconseguida des de 1999 i la cinquena en total. Va acabar amb el primer amaratge a l'oceà Atlàntic des de l'Apollo 9.

## Tripulació i missió

L'Inspiration4 va ser el primer vol tripulat que va orbitar la terra només amb persones particulars a bord. Per recollir diners per a l'Hospital de Nens St. Jude, la missió tenia com objectiu promoure quatre valors: lideratge, esperança, generositat i prosperitat. El director general de Shift4 Payments Jared Isaacman, que és un pilot experimentat amb qualificació per diversos reactors militars, va liderar la missió, representant el valor corresponent. Isaacman va contractar el vol i les quatre places a SpaceX, i va donar-ne dues a St. Jude. Hayley Arceneaux, una ajudant mèdica de l'hospital, que a més havia sobreviscut un càncer d'ossos, fou seleccionada per l'hospital per participar en el vol representant el valor de l'esperança. St. Jude va sortejar la segona plaça en una campanya de recaptació de fons que tenia com objectiu aconseguir 200 milions de dòlars per a l'hospital. Una persona que no es va donar a conèixer de la Universitat Aeronàutica Embry–Riddle va guanyar el sorteig, però va decidir per motius personals regalar la plaça al seu amic, el veterà de la Força Aèria Christopher Sembroski, que també havia participat en el sorteig. El valor que representava és el de la generositat. L'empresària Sian Proctor fou seleccionada per Shift4 Payments per representar el valor de la prosperitat, mitjançant una competició inspirada en el concurs televisiu Shark Tank que premiava la millor idea de negoci que utilitzava les solucions comercials de Shift4. Entre el jurat del concurs hi havia el CEO de Salesforce Marc Benioff, la directora de la revista Fast Company Stephanie Mehta, l'antic enginyer de la NASA Mark Rober, i el presentador del reality Bar Rescue Jon Taffer.
Tots quatre tripulants van rebre formació com a astronauta per part de SpaceX, que incloïa temes sobre mecànica orbital, moure's en un entorn de microgravetat, proves d'estrès, preparació per emergències i simulacions de missió.
| Posició | Astronauta | Astronauta |
| Comandant de la nau | Jared Isaacman Primer vol espacial | Jared Isaacman Primer vol espacial |
| Pilot | Sian Proctor Primer vol espacial | Sian Proctor Primer vol espacial |
| Oficial mèdic | Hayley Arceneaux Primer vol espacial | Hayley Arceneaux Primer vol espacial |
| Especialista de missió | Christopher Sembroski Primer vol espacial | Christopher Sembroski Primer vol espacial |

## Nau espacial

La missió Inspiration4 va utilitzar la càpsula Crew Dragon Resilience. En va ser el segon vol, després del Crew-1. L'adaptador d'ancoratge que normalment porta la càpsula per acoblar-se amb l'Estació Espacial Internacional es va substituir en aquesta missió per una finestra panoràmica monolítica en forma de cúpula, inspirada pel mòdul Cupola de l'EEI, que permetia vistes de 360° des del "nas" de la Resilience. Va ser la finestra d'una sola peça més gran que havia viatjat a l'espai. La cúpula quedava protegida durant el llançament i la tornada pel con retràctil de la nau espacial, que també contenia una càmera especial que permetia fotografiar l'interior i l'exterior del vehicle durant el vol. La cúpula es podia treure, perquè Resilience es pogués tornar a configurar per missions futures que necessitin acoblament, en acabar Inspiration4. Quatre propulsors Draco situats al nas de la nau especial van requerir que s'instal·lessin quatre rajoles d'aïllament tèrmic a l'exterior de la cúpula, que la protegien dels gasos de fuita del motor durant les maniobres de control de reacció.

## Vol

El Resilience es va enlairar el 16 de setembre de 2021 a les 00:02:56 UTC (02:02:56 de la matinada als Països Catalans), amb el coet Falcon 9 block 5 B1062 des del Complex de llançament 39A del Kennedy Space Center. Era el tercer vol d'aquest coet. La nau espacial es va llançar a una òrbita terrestre baixa amb un apogeu de 585 km, que representava la cinquena òrbita amb un apogeu més alt aconseguit per una nau espacial tripulada, sense comptar el programa Apollo. La inclinació és de 51.6°. Al cap de tres dies en òrbita, la nau espacial va fer un amaratge a l'oceà Atlàntic. Quan es va llançar el Resilience, hi van haver tres naus Dragon en vol simultàniament, perquè l'Endeavour era amb la missió Crew-2 i el C208 amb la missió CRS-23. Inspiration4 va ser el primer vol espacial orbital tripulat des de STS-125 el 2009 que no va visitar una estació espacial.
Cada membre de la tripulació tenia un indicatiu individual per la comunicació. El d'Isaacman era "Rook" (Torre), el de Proctor era "Leo", Arcenaux era "Nova", i Sembroski era "Hanks."
Quan la segona etapa del coet Falcon 9 es va aturar, Hayley Arceneaux va treure un ninot de peluix d'una bossa que duia lligada a la cama. La joguina, lligada amb un cordill, va començar a flotar sobre el cap d'Arceneaux i va servir d'"indicador de zero-g". Donava un senyal visual als quatre tripulants que ara eren en un entorn de microgravetat a l'espai exterior. La tripulació havia seleccionat un gos de peluix que representa els gossos que s'utilitzen a St. Jude en les teràpies.
La missió havia de fer experiments amb ultrasons, mostres de microbis i una colla d'experiments sobre salut (mesurar canvis en els fluids, registrar electrocardiogrames, nivells d'oxigen a la sang, pulsacions del cor, etc) sobre els cossos de persones que no s'havien seleccionat amb rigorositat ni s'havien entrenat com els astronautes professionals.
El 18 de setembre de 2021, a les 23:06:49 UTC, va amarar a l'Oceà Atlàntic i fou recollida per un vaixell de recuperació al cap d'uns quaranta minuts. Arcenaux fou la primera de sortir-ne, seguida per Proctor, Sembroski, i finalment, Isaacman.

### Altitud orbital

El pla de vol preveia altituds de 575 km, però va arribar als 585 km. Aquesta alçada havia estat aconseguida per les càpsules tripulades del Gemini 11 el 1966 i pels programes Apollo i del transbordador espacial, i podria tenir nivells de radiació diferents dels que es troben a l'Estació Espacial Internacional. La investigació dels efectes del vol espacial en la salut i el benestar humà es fa en col·laboració amb SpaceX, l'Institut TRISH de la Facultat de Medicina de Baylor, i investigadors de Weill Cornell Medicine

## Impacte mediàtic

La cobertura de la missió pels mitjans ha estat molt positiva, destacant-ne els objectius caritatius, la durada, i l'altitud aconseguida. La missió es va documentar en una sèrie de cinc episodis titulada Countdown: Inspiration4 Mission to Space, que es va poder veure al servei de Netflix a partir de setembre de 2021.

## Notes

* ↑ 02:02 de la matinada als Països Catalans
* ↑ 01:06 de la matinada als Països Catalans
* ↑ Abans del llançament, l'ordre era: 1er - Gemini 11 amb 1368 km, 2n - Gemini 10 amb 756 km, 3r - STS-31 amb 615 km, 4t - STS-103 amb 609 km, 5è- STS-48 amb 580 km, 6è i 7è- STS-109 i STS-125 amb 578 km, 8è- STS-61 amb 576 km.

## Referències

* 1 2 3 «SpaceX prepares to send first all-civilian crew into orbit», 13-09-2021. [Consulta: 17 setembre 2021].
* ↑ Davenport, Christian «As private companies erode government's hold on space travel, NASA looks to open a new frontier». The Washington Post, 25-02-2021 [Consulta: 26 febrer 2021].
* ↑ «SpaceX announces first mission to space with all-civilian crew». NBC News, 01-02-2021. Arxivat de l'original el 1 febrer 2021. [Consulta: 1r febrer 2021].
* ↑ Burghardt, Thomas. «SpaceX announces Inspiration4, all-civilian space mission in support of St Jude's Hospital». NASASpaceFlight.com, 01-02-2021. [Consulta: 23 febrer 2021].
* ↑ Segran, Elizabeth. «Meet The Fighter-Jet-Flying 32-Year-Old On Top Of The Payments Industry». Fast Company, 13-04-2015. [Consulta: 23 agost 2020].
* ↑ Tognini, Giacomo. «Meet The New Billionaire Who Dropped Out of High School and Flies Fighter Jets for Fun». Forbes, 07-10-2020. [Consulta: 1r febrer 2021].
* 1 2 «Bone cancer survivor to join billionaire on SpaceX flight», 22-02-2021. Arxivat de l'original el 22 febrer 2021. [Consulta: 22 febrer 2021].
* 1 2 «SpaceX, tech entrepreneur Jared Isaacman invite the public to apply for ride into space». Houston Chronicle, 01-02-2021. Arxivat de l'original el 1 febrer 2021. [Consulta: 1r febrer 2021].
* 1 2 Muhlstein, Julie «Everett's own spaceman thrilled to join all-civilian mission». The Everett Herald, 18-04-2021 [Consulta: 23 abril 2021].
* 1 2 Cuthbertson, Anthony «SpaceX reveals civilian passengers for trip into space this year». The Independent, 02-04-2021 [Consulta: 3 abril 2021].
* 1 2 3 «To Get on This SpaceX Flight, You Don't Have to Be Rich, Just Lucky». The New York Times, 01-02-2021. Arxivat de l'original el 1 de febrer 2021. [Consulta: 1r febrer 2021].
* ↑ Business Wire (2021-02-24). "Inspiration4 Reveals Panel of Influential Judges to Select Entrepreneur to Join First All-Civilian Mission to Space". Nota de premsa.
* ↑ «SpaceX Announces First All-Civilian Mission To Space, Inspiration4». Forbes, 01-02-2021 [Consulta: 21 març 2021].
* 1 2 «Meet the full crew of the Inspiration4 mission flying with SpaceX in September». CNBC, 30-03-2021. Arxivat de l'original el 31 març 2021. [Consulta: 31 març 2021].
* ↑ «SpaceX announces first "free flyer" human spaceflight». Ars Technica, 01-02-2021. Arxivat de l'original el 1 febrer 2021. [Consulta: 1r febrer 2021].
* ↑ Malik, Tariq. «SpaceX shows off its huge dome window on Dragon for private Inspiration4 spaceflight». SPACE.com, 03-09-2021. [Consulta: 3 setembre 2021].
* ↑ «What have we learned so far about Crew Dragon's cupola, the largest window to ever fly to space», 04-09-2021. [Consulta: 7 setembre 2021].
* 1 2 3 «SpaceX Inspiration4 astronauts reveal Dragon's "cupola" in the flesh». Teslarati, 02-09-2021. [Consulta: 2 setembre 2021].
* ↑ «Inspiration 4 Successfully Blasts Off for the First All-Civilian Orbital Space Flight». PC Mag, 16-09-2021. [Consulta: 16 setembre 2021].
* ↑ «SpaceX launches four civilians into orbit on historic Inspiration4 flight». Space.com, 16-09-2021 [Consulta: 17 setembre 2021].
* ↑ Inspiration4 (2021-03-30). Meet The First All-Civilian Space Crew | Inspiration4 Livestream – via YouTube.
* ↑ «SpaceX to Launch Inspiration4 Mission to Orbit». SpaceX, 01-02-2021. Arxivat de l'original el 1 febrer 2021. [Consulta: 1r febrer 2021].
* ↑ «Inspiration4's call signs: The crew of SpaceX's all-civilian mission have special nicknames». Space.com, 15-09-2021. [Consulta: 15 setembre 2021].
* ↑ «Inspiration4 "space puppy" doubles as zero-g indicator and fundraiser». Space.com, 15-09-2021. [Consulta: 16 setembre 2021].
* ↑ «SpaceX's private Inspiration4 crew returns to Earth with historic splashdown off Florida coast». Space.com, 18-09-2021. [Consulta: 19 setembre 2021].
* ↑ «Inspiration4 crew planning ultrasounds, microbe samples and more to understand health during flight». SPACE.com, 15-09-2021 [Consulta: 16 setembre 2021].
* ↑ «They "could be our neighbors", and they're going to space. SpaceX gets ready to fly the Inspiration4 crew.». The Washington Post, 13-09-2021. Arxivat de l'original el 13 de setembre 2021. [Consulta: 15 setembre 2021].
* ↑ «Inspiration4 astronauts to conduct health research on private SpaceX mission». SPACE.com, 01-09-2021 [Consulta: 16 setembre 2021].
* ↑ Rich people are going to space. So is product placement.
* ↑ Alien Newsletter #10: The Simultaneous Rise and Fall of the Anthropocene
* ↑ Petski, Denise. «Netflix Greenlights 'Inspiration4' All Civilian Space Mission Docuseries From 'The Last Dance' Team». Deadline Hollywood, 03-08-2021.

## Enllaços externs

* Inspiration4 - Lloc web oficial